Die 8 beste haarsnitte vir vroue bó 40 | SARIE
FOTO: Instagram jlo Verwante Artikels
Die 8 beste haarsnitte vir vroue bó 40	deur Monica Pienaar
Net omdat jy veertig en ouer is, beteken dit nie jy hoef 'n eenvoudige en vervelige haarstyl te hê nie. Kort, lank, glad gestryk of golwend: dié bekendes wys ons hoe om bo veertig steeds 'n moderne en jeugdige haarsnit te dra wat nie net by jou ouderdom pas nie, maar ook supersexy, elegant en stylvol lyk.
Lyk soos 'n voorbladgesig – so maklik soos 1, 2, 3
1. Langer pixie-snit
'n Pixie-snit met hare wat effens langer bo-op jou kop en by jou ore is, kan jy op meer as een manier stileer en lyk elegant. Die geheim is om jou pixie-snit nie te stringerig te laat lyk nie.
Ster-inspirasie: Sharon Stone
2. Bob met lae (layers)
Die bob is steeds 'n baie gewilde snit omdat dit by alle ouderdomme en haartipes pas. 'n Sjiek bob met lagies lyk modern en werk veral goed as jy fyner hare het. Vra jou haarstileerder om na gelang van jou gesigvorm jou hare kenlengte te sny as jy 'n meer langwerpige gesigvorm het, of effens langer as jy 'n meer ronde gesigvorm het.
Ster-inspirasie: Cate Blanchett
3. Asimmetriese bob
Dié haarsnit is meer waaghalsig, maar steeds gepas. Laat sny jou hare kort agter, terwyl die hare wat rondom jou gesig val langer gehou word. Die oneweredige lengte gee die haarstyl 'n vars en moderne voorkoms.
Ster-inspirasie: Kris Jenner
4. Golwende bob met 'n kuif
As jy dikker hare het, gee 'n bob wat in golwende lae gesny is jou hare hope tekstuur. 'n Kuif skep ook die illusie van meer volume by jou haarwortels en kroon.
Ster-inspirasie: Halle Berry
5. Golwende lob (long bob)
Het jy geweet? Golwende haarstyle met 'n strandtekstuur laat vroue bo 40 dadelik gemaklik en meer jeugdig lyk. Laat jou haarstileerder jou hare in langer golwende lagies tot net bo jou skouers sny.
Ster-inspirasie: Jennifer Lopez
6. Stompgesnyde lob
As jy natuurlik baie reguit hare het, is 'n lob met effens stompgesnyde punte in die kol. Steek jou hare agter jou ore in om die styl effens asimmetries te laat lyk en jou voorkoms 'n moderne kinkel te gee.
Ster-inspirasie: Amy Poehler
7. Net onder skouerlengte
Hare wat net onder jou skouers gesny word, lyk altyd stylvol en is bonoop veelsydig en maklik om te stileer.
Ster-inspirasie: Julianne Moore
8. Lang hare met lagies
Die geheim om lang hare te dra wanneer jy ouer is, is om die hare wat rondom jou gesig val in lae te sny. Dit raam jou gesig en die tekstuur wat dit skep, gee definisie aan jou haarstyl.
Ster-inspirasie: Jennifer Aniston
Bronne: www.allure.com, www.totalbeauty.com
Spaar brandstof só!
Bang vir rooi lippe? Aikôna, hier's wenke!
Die 5 beste lipstiffies vir herfs
Lana del Rey se slim grimeertruuk vir rooi merkies
Is jy soms bang om 'n helderrooi lipstiffie op jou lippe te dra? Moenie wees nie! Of jy helder kyk-na-my-lippe verkies of 'n sag en romantiese voorkoms, daar ís 'n rooi lipstiffie vir elkeen. Volg ons raad en kies die …